བོད་མིའི་སྒྲིག་འཛུགས་དང་ངོས་རང་ལ་མཚོན་ན་ཁ་ཆེའི་སྤྱི་ཚོགས་དང་འབྲེལ་བ་ཧ་ཅང་ཡག་པོ་ཡོད།ཅེས་སོགས་ཀྱི་བཀའ་སློབ་སྩལ་མཐར་ལྡུམ་ར་ས་ཁུལ་ནང་གི་ནང་པ་དང་ཁ་ཆེའི་དབར་མཐུན་འབྲེལ་ཧ་ཅང་ཡག་པོ་ཡོད་པར་བསྔགས་བརྗོད་རྒྱ་ཆེ་མཛད་པ་དང་སྦྲགས་ཧ་ཅང་གལ་ཆེ་ཡིན་སྐོར་དང་།ཐེངས་འདིར་སླེར་བཞུགས་བཞག་མཛད་སྐབས་སུ་ཁ་ཆེ་མཇལ་བཅར་བ་ཚོར་རྒྱ་གར་གནའ་རབས་སྲོལ་རྒྱུན་ནས་དར་བའི་ཆོས་ལུགས་མཐུན་སྒྲིལ་ཧ་ཅང་ཡག་པོ་ཡོད་པ་དེ་དག་མུ་མཐུད་གནས་བཞིན་ཡོད་སྟབས་ཆོས་ལུགས་མཐུན་སྒྲིལ་དེ་འཛམ་གླིང་སྤྱི་ལ་ཁྱབ་བརྡལ་གཏོང་ཐུབ་པ་ཞིག་དགོས་སྐོར་བཀའ་སློབ་སྩལ་བ་ཐུགས་དྲན་གསོ་མཛད།